เสียหายโม้ด
อุ๊ย ต๊ายตาย อกอีแป้นจะแตกค่ะคุณเลอขา
18 ส.ค. 2554

อุ๊ย ต๊ายตาย อกอีแป้นจะแตกค่ะคุณเลอขา 
โดย..ฟ้าใส
ชื่อเสียงธนาคารเสียหายโม้ดแล่ว เขาเมาท์กันทั้งตลาดการเงินนะเจ้าค่ะว่า... 
ทั่น วิเชษฐ บัณฑุวงศ์ กรรมการและประธานกรรมการตรวจสอบ ธนาคารออมสิน นะเจ้าค่ะ ทั่นถูกศาลล้มละลายกลางสั่งพิทักษ์ทรัพย์เด็ดขาดมาตั้งแต่วันที่ 22 พ.ย. 2553 โน่นแล้วเจ้าค่ะ บสท.เขาฟ้องและยึดหุ้นบีทีเอสกรุ๊ปโฮลดิ้งไปแล่ว 8 ล้านหุ้น
แต่ไฉนทั่นยังทำหน้าที่กรรมการธนาคารอยู่ต่อไปละเจ้าค่ะ ไม่ขาดคุณสมบัติ ก็ม่ายช่ายแล่วละค่ะ
เพราะสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) โดยคุณพี่ ประเวช องอาจสิทธิกุล ผู้ช่วยเลขาธิการอาวุโส ก.ล.ต. ทำหนังสือแจ้งไปยังผู้บริหาร บริษัท เอฟโวลูชั่น แคปปิตอล ที่ขายหุ้นในตลาดว่า วิเชษฐ มีลักษณะต้องห้ามตามข้อ 4 (1) ของประกาศคณะกรรมการกำกับตลาดทุน ที่ห้ามบุคคลที่ถูกศาลพิทักษ์ทรัพย์เด็ดขาด หรือเป็นบุคคลล้มละลายเป็นกรรมการบริษัท
ขนาดบริษัทเอกชนเขายังห้ามเป็นบอร์ด แล้วนี่กิจการธนาคารของรัฐที่ดูแลเงินชาวบ้าน ลูกเด็กเล็กแดงเป็นแสนล้าน มิต้องเข้มข้นกว่ารึเจ้าค่ะ หรือว่ากระทรวงการคลังตาฝ้าฟางเจ้าค่ะ ถึงไม่มีการตรวจสอบคุณสมบัติของกรรมการธนาคาร
เดี้ยนรู้ค่ะว่า ทั่นวิเชษฐนั้นถือว่ามีอาชีพ “ก่อหนี้” โดยตรง เป็นนักการเงินมือเก๋าอันลือชื่อจากตึกดำอาณาจักรของ สุธี นพคุณ คอยหาแหล่งเงินกู้มาให้กับบริษัทในเครือเอาไปลงทุน เคยเป็นกรรมการผู้จัดการ บริษัท บ้านและที่ดินไทย ก่อนก้าวขึ้นทำหน้าที่ประธานกรรมการบริหารของบริษัทในเครือตึกดำ 
แต่ตอนนี้ทำให้ธนาคารออมสินสีชมพูระเรื่อยกระดำกระด่างไปแล่วเจ้าข้าเอ้ย...